Kvikmyndatónskáldið Hans Zimmer hefur verið ráðinn til að semja tónlistina við nýjustu James Bond-kvikmyndina , No Time to Die , innan við þremur mánuðum fyrir frumsýningu hennar . TímaritiðVarietygreinir frá því að Zimmer komi í stað Dans Romers sem hættir vegna listræns ágreinings við framleiðslufyrirtækið Eon Productions . Romer hafði áður samið tónlistina við tvær kvikmyndir leikstjórans Carys Fukunaga , Beasts of No NationogManiac . Samkvæmt fréttumVarietyhefur enn ekkert frést hver semur og flytur Bond-lagið , sem setur ávallt mikinn svip á hverja mynd . Zimmer er eitt þekktasta kvikmyndatónskáld Hollywood . Hann hefur notið hylli fyrir tónlist sína fyrir myndir á borð viðDunkirk , The Da Vinci Code , Pirates of the Caribbean-myndaflokkinnogGladiatorí samvinnu við Lisu Gerrard sem skilaði þeim Golden Globe-verðlaunum 2001 . Zimmer hlaut bæði Golden Globe - og Óskarsverðlaun fyrir The Lion King 1994 . Samkvæmt The Guardian er Zimmer þekktastur fyrir samstarf sitt við Christoper Nolan sem leikstýrði myndunumInception , InterstellarogDark Knight . Nýverið bárust fréttir af því að Zimmer myndi fara í tónleikaferð um íþróttaleikvanga víðs vegar um Evrópu vorið 2021 . No Time to Dieverður frumsýnd hér á landi 8. apríl .